INFORMATĪVAIS ZIŅOJUMS
Par valsts budžeta izdevumiem 2026. gada 4.ceturksnī
Finanšu ministrija ir sagatavojusi informatīvo ziņojumu “Par valsts budžeta izdevumiem 2026. gada 4.ceturksnī”, kurā apkopota informācija par aktuālo fiskālo situāciju, valsts budžeta izdevumu izpildes tendencēm, līdz šim īstenotajiem izdevumu ierobežošanas pasākumiem, kā arī turpmākajiem rīcības virzieniem valsts budžeta izdevumu pārvaldībā.
1. Fiskālās situācijas apraksts un makroekonomiskās prognozes
Pie nemainīgas politikas vidējā termiņā sagaidāma vispārējās valdības budžeta bilances pasliktināšanās un parāda līmeņa pieaugums. Atbilstoši Finanšu ministrijas indikatīvajai prognozei vispārējās valdības budžeta deficīts 2028. gadā sasniedz augstāko līmeni - 5,4 % no IKP. Turpmākajos gados prognozēta pakāpeniska deficīta samazināšanās, tomēr arī 2030. gadā tas saglabājas virs 3 % no IKP - 3,5 % apmērā. 
Vienlaikus pieaug vispārējās valdības parāds līdz 51,8 % 2027. gadā un aptuveni 54 % no IKP turpmākajos gados. 
Atbilstoši pašreizējiem aprēķiniem fiskālā telpa visā 2027.–2030. gada periodā ir negatīva, turklāt 2030. gadā negatīvā fiskālā telpa sasniedz 936,2 milj. euro. Tas norāda uz to, ka ir nepieciešami kompensējošie pasākumi, lai nodrošinātu fiskālo nosacījumu ievērošanu. Tas attiecināms gan uz negatīvās fiskālās telpas kompensēšanu, gan uz jauniem izdevumus palielinošiem un ieņēmumus samazinošiem pasākumiem.  
1.attēls
Vispārējās valdības budžeta bilance, % no IKP - indikatīvā prognoze un vispārējās valdības parāds, miljardos eiro un % no IKP

Negatīvo fiskālo telpu galvenokārt veido jau uzņemtās saistības, kuru pieaugums pārsniedz ieņēmumu pieaugumu. Būtisku ietekmi rada pieaugošie izdevumi drošībai un aizsardzībai, paredzot aizsardzības finansējuma palielināšanu līdz 5 % no IKP 2030. gadā, kā arī sociālā budžeta izdevumu pieaugums demogrāfisko un indeksācijas faktoru ietekmē. Vienlaikus palielinās valsts parāda apkalpošanas izmaksas, kas jau 2027. gadā prognozētas aptuveni 681 milj. euro apmērā. Fiskālo situāciju papildus ietekmē iepriekš pieņemtie lēmumi bez pilna finansējuma seguma, kuru ietekme pieaug no 421 milj. euro 2027. gadā līdz 663 milj. euro 2030. gadā.
Ieņēmumu pieaugums nav pietiekams, lai kompensētu minēto saistību pieaugumu. Atbilstoši prognozei nodokļu ieņēmumu īpatsvars IKP samazinās, savukārt reālā ekonomikas izaugsme aptuveni 2 % gadā nodrošina ieņēmumu bāzes pieaugumu, taču tas nav pietiekams, lai nosegtu izdevumu pieaugumu. 
Šādos apstākļos būtiska nozīme ir valsts budžeta izdevumu efektīvai pārvaldībai un izdevumu izpildes kontrolei, īpaši 2026. gada noslēgumā. Finanšu ministrijas vērtējumā vienāda izdevumu samazināšana visām nozarēm nenodrošinātu nepieciešamo izdevumu struktūras maiņu, tādēļ īstermiņa izdevumu ierobežojumi īstenojami, koncentrējoties uz mazāk prioritāriem izdevumiem un izdevumiem ar mazāku atdevi, vienlaikus nodrošinot kritisko valsts funkciju nepārtrauktību.
Vidēja termiņa fiskālās situācijas novērtējuma pamatā ir Finanšu ministrijas 2026. gada septembrī aktualizētais makroekonomiskās attīstības scenārijs, kas paredz mērenu ekonomikas izaugsmi turpmākajos gados. Laikposmā no 2026. līdz 2030. gadam IKP pieaugums salīdzināmajās cenās prognozēts aptuveni 2 % gadā. 
Makroekonomiskās attīstības prognozes galvenokārt negatīvi ietekmē ģeopolitiskā nenoteiktība, pārmaiņas globālajā tirdzniecībā, iespējamais energoresursu cenu un inflācijas pieaugums, kā arī investīciju un ES fondu līdzekļu apguves dinamika. Savukārt ekonomikas noturība pret ārējiem satricinājumiem izrādās augstāka, nekā prognozēts, tāpēc izaugsmes palēnināšanās gada nogalē nenotiek.
2. Trīs scenāriji
1. Vidējā termiņā nepieciešamās fiskālās korekcijas apmērs būtiski atkarīgs no turpmāk pieņemtajiem lēmumiem par valsts budžeta izdevumiem un izvēlētā fiskālā mērķa. Turpinot pieņemt lēmumus, kas palielina izdevumus, un vienlaikus ievērojot ES un nacionālajos fiskālajos noteikumos pieļaujamo deficīta līmeni, 2027.-2030. gadā būtu nepieciešams rast fiskālos risinājumus kopumā aptuveni 3,6 mljrd. euro apmērā. Šādā scenārijā valsts parāds un tā apkalpošanas izmaksas turpinātu pieaugt.
2. Ievērojot fiskālo ietvaru un vienlaikus ierobežojot jaunu izdevumus palielinošu lēmumu pieņemšanu, nepieciešamās korekcijas apmērs būtu mazāks - aptuveni 1,5 mljrd. euro četru gadu periodā. Šajā scenārijā valsts parāds turpinātu pieaugt, stabilizējoties ap 54 % no IKP, savukārt parāda apkalpošanas izdevumi saglabātos augsti.
3. Savukārt virzība uz bezdeficīta budžetu līdz 2030. gadam prasītu ievērojami straujāku fiskālo konsolidāciju - kopumā aptuveni 8,9 mljrd. euro 2027.-2030. gadā. Lielākais korekcijas apjoms būtu nepieciešams jau 2028. gadā - aptuveni 2,5 mljrd. euro. Šāda korekcija būtu būtiski apjomīgāka nekā iepriekš Latvijā īstenotie fiskālās konsolidācijas pasākumi.
Minētie scenāriji apliecina, ka fiskālās nelīdzsvarotības mazināšanai būtiska ir savlaicīga rīcība, ierobežojot jaunu izdevumus palielinošu saistību uzņemšanos un sistemātiski pārskatot esošos valsts budžeta izdevumus, veicot strukturālas reformas, kuru finansiālais ieguvums dotu ietekmi uz turpmākajiem gadiem.


3. Piecas rīcības 
Ņemot vērā vidējā termiņa fiskālās situācijas attīstību, nepieciešama  izlēmīga turpmākā rīcība ar savlaicīgu izdevumu pieauguma ierobežošanu un valsts budžeta līdzekļu efektīvāku izmantošanu.
2. attēls
Piecas rīcības

1. jauni lēmumi, kas rada papildu izdevumus, tiek pieņemti tikai tad, ja tiem ir nodrošināts finansējuma avots esošās budžeta bāzes ietvaros vai vienlaikus tiek pieņemts lēmums par finansējuma avotu;
2. visos valdības līmeņos piemērojami līdzvērtīgi izdevumu efektivizācijas principi, tostarp ministrijām un citām publiskā sektora institūcijām, pārskatot kapitālsabiedrību, augstskolu un pašvaldību izdevumus, vienādojot izmaksu standartus un novēršot funkciju dublēšanos;
3. turpināma sistemātiska izdevumu pārskatīšana, īpašu uzmanību pievēršot funkciju optimizācijai, strukturālajām reformām, Valsts kontroles ieteikumu ieviešanai un citiem pasākumiem ar ilgtermiņa fiskālo efektu;
4. stiprināma budžeta ieņēmumu pusē pieņemto lēmumu izvērtēšana, katram nodokļu atvieglojumam nosakot skaidru mērķi un rezultatīvo rādītāju, kā arī jauniem atvieglojumiem paredzot to darbības termiņu;
5. ņemot vērā vidēja termiņa fiskālās situācijas attīstību, 2026. gada ceturtajā ceturksnī nepieciešams īstenot piesardzīgu izdevumu politiku, ierobežojot izdevumus, kuru veikšanu iespējams atlikt, kā arī jaunu saistību uzņemšanos ar ietekmi uz turpmāko gadu valsts budžetu.
Katram no minētajiem rīcības virzieniem nosakāms konkrēts lēmums, atbildīgā institūcija, īstenošanas termiņš, sagaidāmais fiskālais efekts 2027.-2030. gadā un rezultatīvais rādītājs, vienlaikus nošķirot strukturālus pasākumus no vienreizējiem risinājumiem.

4. Piedāvājums valdībai
Lai nodrošinātu savlaicīgu fiskālās situācijas stabilizēšanu, Finanšu ministrija līdz diskusijām par budžetu jaunajā valdībā, turpinās darbu pie konkrētu risinājumu sagatavošanas un to fiskālās ietekmes novērtēšanas (3. attēls).
3. attēls
Turpmākā rīcība

Sadarbībā ar nozaru ministrijām tiks pārskatīti iepriekš pieņemtie lēmumi, kuriem nav nodrošināts pilns finansējuma segums, meklējot iespējas tos finansēt esošās budžeta bāzes ietvaros, pārskatīt finansējuma apmēru vai nodrošinot pakāpenisku pasākumu īstenošanu. 
Vienlaikus paredzēts vienoties koalīcijā par vienotu pieeju jaunu izdevumus palielinošu lēmumu pieņemšanai, nosakot, ka likumprojekti un citi priekšlikumi, kuri rada papildu valsts budžeta izdevumus un kuriem nav identificēts finansējuma avots, netiek virzīti. Šāds princips būtu vienādi piemērojams visām nozarēm, tādējādi ierobežojot jaunu nesegtu saistību veidošanos ārpus valsts budžeta sagatavošanas procesa.
Aktualizēta fiskālā prognoze, balstoties uz septembra makroekonomiskās attīstības scenāriju, tiks sagatavota izskatīšanai Ministru kabinetā novembrī.
Turpmāk budžeta plānošanā nostiprināms princips, ka jauni pastāvīgi izdevumi tiek paredzēti tikai tad, ja tiem ir nodrošināts pastāvīgs finansējuma avots. Jautājumi, kuri rada papildu izdevumus bez identificēta finansējuma avota, nebūtu virzāmi lēmuma pieņemšanai ārpus valsts budžeta sagatavošanas procesa.
5. Izdevumu pārskatīšanas rezultāti ar ietekmi uz 2027. gada budžetu 
2025. gadā veiktās izdevumu pārskatīšanas rezultātā 2026.-2028. gadam panāktais izdevumu samazinājums kopumā veido 844,1 milj. euro, tai skaitā atlīdzības izdevumi samazināti par ~34,0 milj. euro un amata vietu skaits samazināts par 1 145 (skat. 4. attēlu).






4. attēls
2025. gadā veiktā valsts budžeta izdevumu samazināšana vidējam termiņam

Šī gada izdevumu pārskatīšanas procesā, papildus jau veiktajam 2027. gada bāzes izdevumu samazinājumam 305 milj. euro apmērā, nozaru ministrijas identificējušas efektivizācijas priekšlikumus indikatīvi 219 milj. euro apmērā. Izdevumu pārskatīšanas process turpinās, un 12. oktobrī apkopotā informācija tiks nosūtīta nozaru ministrijām saskaņošanai un nepieciešamības gadījumā papildināšanai.
Efektivizācijas priekšlikumi ļauj nozaru ministrijām mērķtiecīgāk izmantot valsts budžeta līdzekļus, atbrīvojot resursus aktuālāku nozares prioritāšu finansēšanai un vienlaikus pilnveidojot valsts pārvaldes procesus. Būtisks turpmākā darba virziens ir strukturālās reformas - funkciju un institūciju konsolidācija, centralizācija, administratīvo izmaksu mazināšana, finansēšanas modeļu pārskatīšana un digitalizācija, kam finansiāls efekts būs turpmākajos gados.
Veiktie izdevumu pārskatīšanas pasākumi, kas iestrādāti budžeta ietvarā 2026.-2028. gadam liecina, ka valsts budžeta izdevumi kopumā samazinās, pieaug izdevumi aizsardzībai, valsts saistību izpildei un sociālajai palīdzībai.
6. Valsts pamatbudžeta izdevumu dinamika
Valsts pamatbudžeta izdevumu izpildes dati liecina, ka gada nogalē izdevumu apjoms pieaug (5. un 6. attēls). Laikposmā no 2023. līdz 2025. gadam decembra izdevumi sasniedza 1,5-1,8 mljrd. euro, pārsniedzot attiecīgo gadu vidējo mēneša izdevumu līmeni. Arī 2026. gadā atbilstoši Valsts kases prognozei decembra izdevumi paredzēti aptuveni 1,6 mljrd. euro apmērā, kas ir par aptuveni 438 milj. euro jeb 38 % vairāk nekā viena mēneša vidējais apjoms, rēķinot 1/12 no 2026. gada budžeta plāna.
Valsts budžeta izpildē vēsturiski ir novērojams izdevumu pieaugums gada nogalē. Tomēr šāda dinamika pati par sevi neliecina par nesaimniecisku vai ekonomiski nepamatotu valsts budžeta līdzekļu izlietošanu. Analizējot iepriekšējo gadu budžeta izpildi, secināms, ka decembra izdevumu pieaugumu lielā mērā veido objektīvi pamatoti maksājumi. Publiskie iepirkumi nereti var tikt uzsākti tikai pēc finansējuma pieejamības apstiprināšanas, savukārt iepirkumu procedūru ilgums un atsevišķu nozaru specifiskās prasības nozīmē, ka preču piegāde, pakalpojumu sniegšana un attiecīgi arī samaksa par tiem koncentrējas gada otrajā pusē vai gada nogalē. Atsevišķos gadījumos līgumi tiek izpildīti visa gada garumā, bet atbilstoši līguma nosacījumiem norēķini par paveikto tiek veikti gada beigās.
5. attēls
Valsts pamatbudžeta izdevumi 2023.-2026. gadā*, milj. euro
[image: ]*2026. gada janvāris-septembris - faktiskā izpilde; oktobris-decembris - prognoze


6. attēls
Valsts pamatbudžeta izdevumi 2026. gadā*, milj. euro
[image: ]*2026. gada janvāris-septembris - faktiskā izpilde; oktobris-decembris - prognoze



Pamatfunkciju izdevumos decembrī pieaugums vairāk koncentrējas preču un pakalpojumu un kapitālo izdevumu pozīcijās (7.attēls), un būtisku daļu šā pieauguma veido Aizsardzības ministrijas izdevumi. Savukārt ārvalstu finanšu palīdzības izdevumos decembra pieaugumu būtiski ietekmē subsīdiju un dotāciju izmaksas, tostarp Lauku atbalsta dienesta noteiktā maksājumu kārtība. 
To apliecina arī konkrēti iepriekšējo gadu izdevumi. Piemēram, 2022. līdz 2025. gadā decembra izdevumu pieaugumu precēm un pakalpojumiem būtiski ietekmēja NBS uzturēšana un spēju attīstības projekti, valsts drošības stiprināšanas pasākumi, valsts autoceļu uzturēšana un atjaunošana, Latvijas un Baltkrievijas robežas infrastruktūras izbūve, kā arī valsts informācijas sistēmu un programmatūras licenču uzturēšana. 2023. gadā izdevumu dinamiku papildus ietekmēja 200 milj. euro finansējums valsts drošības stiprināšanas pasākumiem. Tādējādi būtiska daļa gada nogales izdevumu ir saistīta ar valsts noteikto prioritāšu īstenošanu un iepriekš uzņemto saistību izpildi, nevis nepieciešamību līdz gada beigām izlietot pieejamo finansējumu (8. un 9. attēls).
7. attēls
Valsts pamatbudžeta izdevumu grupas mēnešu griezumā (2025. gads, euro)

8. attēls
Izdevumi par precēm un pakalpojumiem 2023.-2026. gadā*, milj. euro*2026. gada janvāris-septembris - faktiskā izpilde; oktobris-decembris - prognoze

9. attēls
Izdevumi par precēm un pakalpojumiem 2026. gadā*, milj. euro
[image: ]*2026. gada janvāris-septembris - faktiskā izpilde; oktobris-decembris - prognoze


Arī tad, ja preču un pakalpojumu analīzē neņem vērā Aizsardzības ministrijas izdevumus un izdevumus naftas un gāzes rezervju nodrošināšanai, gada pēdējos mēnešos izdevumu apjoms ir augstāks. Decembrī preču un pakalpojumu izdevumu īpatsvars ir aptuveni par 9 procentpunktiem lielāks nekā vidēji pārējos gada mēnešos. Pieaugums galvenokārt koncentrējas IKT izdevumos, uzturēšanas būvdarbos un preču iegādē, kur decembra izdevumu pieaugums kopumā veido aptuveni 32 milj. euro. Ilgākā periodā uzturēšanas būvdarbu un preču iegādes izdevumu relatīvais īpatsvars samazinās, savukārt atšķirīga tendence novērojama IKT izdevumiem (10. un 11. attēls). 
10. attēls
Valsts pārvaldes decembra izdevumi (bez AiM, neatkarīgajām un konstitucionālajām iestādēm, operatīvā dienesta)

11. attēls
Preču un pakalpojumu izdevumu īpatsvara dinamika mēnešu griezumā (pamatfunkcijas bez AiM, bez izdevumiem naftas un gāzes rezervju nodrošināšanai)

Atlīdzības izdevumiem raksturīgs izteiktāks pieaugums decembrī, ko galvenokārt skaidrojams ar norēķinu laika atšķirībām, jo daļā valsts pārvaldes atlīdzība par decembri tiek izmaksāta līdz kalendārā gada beigām. Līdz ar to decembrī uzskaitītā atlīdzības izdevumu apjoma salīdzinājums ar citiem mēnešiem pats par sevi nav pietiekams, lai secinātu, ka gada nogalē tiek veikti papildu atlīdzības maksājumi. Turklāt atlīdzības izmaksas datuma vienādošana valsts pārvaldē pati par sevi neradītu fiskālu ietaupījumu, jo izdevumu uzskaitei tiek piemērots uzkrājumu princips. Janvārī atlīdzības izdevumi ir būtiski zemāki. Līdzīga izdevumu dinamika vērojama arī iepriekšējos gados, līdz ar to decembra atlīdzības izdevumu pieaugums galvenokārt skaidrojams ar maksājumu laika nobīdi, nevis izdevumu līmeņa strukturālu pieaugumu (12., 13. attēls).
12. attēls
Izdevumi atlīdzībai 2023.-2026. gadā*, milj. euro
[image: ]*2026. gada janvāris-septembris - faktiskā izpilde; oktobris-decembris - prognoze










13. attēls
Izdevumi atlīdzībai 2026. gadā*, milj. euro
[image: ]*2026. gada janvāris–septembris – faktiskā izpilde; oktobris–decembris – prognoze


No 2021.gada tika pilnveidots normatīvais regulējums par budžeta elastības mehānismu budžeta vadības procesos, paplašinot ministriju iespējas nākamajā saimnieciskajā gadā izmantot iepriekšējā gada neizlietotos asignējumus. Šo normu sāka piemērot jau 2021. gadā attiecībā uz 2020. gada neizlietoto asignējumu, un tā katru nākamo gadu, pieprasot līdzekļus no valsts budžeta programmas “Apropriācijas rezerve”. Šā risinājuma mērķis ir tieši sekmēt racionālāku budžeta līdzekļu izmantošanu, nodrošināt projektu un pasākumu nepārtrauktību un mazināt motivāciju finansējumu izlietot tikai tādēļ, ka tuvojas saimnieciskā gada beigas. 
Līdz ar to izdevumu pieaugums decembrī nav vērtējams atrauti no konkrēto maksājumu ekonomiskās būtības un to rašanās iemesliem. Vispārējs maksājumu ierobežojums tikai tādēļ, ka maksājums veicams gada nogalē, varētu kavēt jau noslēgtu līgumu izpildi, preču un pakalpojumu apmaksu un valsts institūciju funkciju nodrošināšanu, lai gan attiecīgais maksājums pēc būtības ir pamatots un tā veikšanas laiku noteicis iepirkuma, piegādes vai līguma izpildes cikls. 
Kā papildu kontroles mehānisms, neierobežojot objektīvi pamatotu gada nogales maksājumu veikšanu, tiek piedāvāts noteikt attiecīgā ministra iesaisti, paredzot, ka noteiktās izdevumu kategorijās vai virs noteikta finansiālā sliekšņa izdevumu veikšanai 2026. gada decembrī nepieciešams attiecīgā ministra rakstveida saskaņojums par izdevumu nepieciešamību un to veikšanas pamatotību līdz saimnieciskā gada beigām. Tādējādi tiktu stiprināta politiskā atbildība par gada nogalē pieņemtajiem lēmumiem par budžeta līdzekļu izlietojumu, vienlaikus nemainot normatīvajos aktos noteikto budžeta izpildītāju kompetenci un atbildību.
Vērtējot izdevumu izpildes dinamiku starptautiskā salīdzinājumā, gada nogales izdevumu koncentrācija nav raksturīga tikai Latvijai. Salīdzinājumam analizēta Igaunijas valsts budžeta izpilde 2025. gadā, kur decembrī tika veikti 11,5 % no kopējiem gada izdevumiem, kas bija augstākais viena mēneša izdevumu īpatsvars gada laikā (vidēji 8,3%). Latvijas valsts pamatbudžeta izpildē izdevumu koncentrācija gada nogalē bija nedaudz izteiktāka - decembrī tika veikti 13,9 % no kopējiem gada izdevumiem, kas ir par 2,4 procentpunktiem vairāk nekā Igaunijā.

7. Valsts budžeta izdevumu pārvaldības pasākumi ar ietekmi uz turpmākajiem gadiem
Ņemot vērā ziņojumā minēto - vidējā termiņā prognozēto fiskālās situācijas pasliktināšanos, pieaugošās valsts budžeta saistības un ierobežotās iespējas tās segt ar ieņēmumu pieaugumu, nepieciešams ne tikai īstenot vidēja termiņa strukturālus pasākumus, bet arī savlaicīgi ierobežot tādu jaunu izdevumu un saistību uzņemšanos, kuru nepieciešamība nav neatliekama. 
Tādēļ, lai nodrošinātu piesardzīgu valsts budžeta līdzekļu izlietojumu 2026. gada nogalē un mazinātu papildu fiskālo saistību veidošanos turpmākajiem gadiem, 2026. gada ceturtajā ceturksnī paredzēts īstenot šādus pasākumus:
Jaunu līgumu un saistību ierobežošana
Lai ierobežotu jaunu izdevumu un saistību uzņemšanos gada nogalē, līdz 2026. gada beigām ministrijām, to padotības iestādēm  un citām centrālām valsts iestādēm paredzēts ierobežot jaunu preču un pakalpojumu, konsultāciju, pētījumu un citu ārpakalpojumu līgumu slēgšanu. Jaunu līgumu slēgšana pieļaujama tikai gadījumos, kad tā nepieciešama valsts funkciju nepārtrauktības nodrošināšanai, normatīvajos aktos noteikto prasību izpildei vai līdz 2026. gada 1. oktobrim izsludināto iepirkumu pabeigšanai. Neatliekamu izņēmumu gadījumā dokumentējams līguma noslēgšanas pamatojums, paredzamās izmaksas un riski, kas rastos, ja līgums netiktu noslēgts.
Vienlaikus 2026. gada ceturtajā ceturksnī netiek uzņemtas jaunas saistības (slēgti jauni līgumi), kas rada izdevumus 2026. gadā un turpmākiem gadiem, pirms to nepieciešamība un finansiālā ietekme nav izvērtēta diskusijās par turpmāko gadu valsts budžetu.
Izdevumu ierobežošana gada nogalē
Atlikt izdevumus, kas nav kritiski iestādes pamatfunkciju nodrošināšanai.
Ierosinām izvērtēt iespējas apturēt:
· seminārus un konferences;
· reprezentācijas pasākumus, izņemot valsts svētku pasākumus;
· ārpakalpojumus;
· konsultāciju un pētījumu pasūtījumus;
· biroju un aprīkojuma atjaunošanu;
· IT un citas investīcijas, kuras nav kritiskas.
Izdevumu ierobežojumi nav attiecināmi uz obligātajiem maksājumiem un izdevumiem, kas nepieciešami sociālo pakalpojumu, valsts drošības, veselības aprūpes un citu kritisko valsts funkciju nepārtrauktai nodrošināšanai.
Lai nodrošinātu pastiprinātu izdevumu kontroli gada nogalē, katram nozares ministram paredzēts nodrošināt regulāru savas nozares budžeta izpildes uzraudzību un būtiskāko noviržu izvērtēšanu. Jaunu līgumu slēgšana virs noteikta sliekšņa - priekšlikums - 50 tūkst. euro - būtu pieļaujama tikai ar ministra vai ministra pilnvarotas amatpersonas saskaņojumu, pirms tam izvērtējot attiecīgo izdevumu nepieciešamību un pamatotību.
Atbildība par minēto izdevumu ierobežošanas pasākumu īstenošanu nosakāma visos pārvaldības līmeņos. 
Nozares ministrs uzņemas politisko atbildību par nozares izdevumu ierobežošanas pasākumu īstenošanu, valsts sekretārs nodrošina to praktisko ieviešanu ministrijā, savukārt iestāžu vadītāji - izdevumu kontroli attiecīgajās iestādēs. Finanšu ministrija nodrošina kopējo pasākumu īstenošanas uzraudzību un starpministriju koordināciju. Savukārt Valsts kontrole, veicot 2026. gada pārskata revīziju, tiek aicināta izvērtēt noteikto valsts budžeta izdevumu ierobežošanas pasākumu ievērošanu.

Sagaidāmais rezultāts:
· mazināt jaunu saistību uzņemšanos, īpaši tādu, kas rada izdevumus arī turpmākajos gados;
· ierobežot mazāk prioritārus izdevumus un izdevumus ar mazāku atdevi;
· stiprināt ministru un iestāžu vadības atbildību par budžeta izpildi un izdevumu kontroli;
· nodrošināt savlaicīgu izdevumu izpildes un būtiskāko noviržu izvērtēšanu;
· nodrošināt kritisko valsts funkciju nepārtrauktību un iedzīvotājiem būtisko pakalpojumu pieejamību;

Minēto pasākumu īstenošana ļaus ne tikai ierobežot mazāk prioritārus izdevumus un jaunu saistību uzņemšanos 2026. gada nogalē, bet arī stiprinās atbildīgu un ilgtspējīgu valsts finanšu pārvaldību, nodrošinot, ka valsts budžeta līdzekļi tiek mērķtiecīgi novirzīti sabiedrībai būtiskāko funkciju un valsts prioritāšu īstenošanai.

Pamatfunkcijas 1 854 332 560 1 240 201 302 2 593 981 323 472 678 859 805 747 555 671 116 146 378 657 654 105 394 004 1 782 426 382 9 904 535 785

1 87 919 195 70 498 994 215 580 076 105 339 517 53 406 509 69 496 565 32 570 367 8 448 752 146 794 475 790 054 450

2 144 090 895 186 375 728 219 225 133 46 379 284 19 114 619 54 721 039 32 385 190 1 153 782 135 505 880 838 951 549

3 144 016 968 79 825 521 215 242 869 62 527 129 104 153 318 53 708 928 41 437 353 4 292 140 123 063 383 828 267 609

4 159 734 235 66 667 261 259 495 440 1 461 187 56 782 959 58 506 138 31 875 073 3 778 642 196 411 379 834 712 314

5 147 284 007 74 662 291 203 929 555 75 256 691 30 415 520 48 791 484 32 032 677 6 950 949 158 051 793 777 374 966

6 160 262 259 92 547 983 166 044 183 13 834 711 84 046 991 54 046 932 30 944 795 1 891 491 275 075 546 878 694 891

7 162 636 706 88 264 922 215 968 316 65 673 902 60 354 543 53 947 866 32 008 072 1 073 385 122 001 012 801 928 724

8 153 213 802 70 145 732 194 632 086 5 873 819 49 791 311 52 126 199 29 368 302 2 961 398 56 611 494 614 724 143

9 151 507 070 99 334 791 219 416 119 20 859 804 67 474 638 58 040 994 32 539 105 5 922 258 160 882 512 815 977 290

10 152 792 165 79 502 522 199 799 525 14 594 957 58 316 253 54 706 341 30 574 675 9 052 239 164 115 824 763 454 502

11 153 295 813 100 509 536 191 243 619 9 188 215 59 284 091 54 136 751 21 861 218 6 068 741 117 038 137 712 626 122

12 237 579 444 231 866 022 293 404 402 51 689 645 162 606 802 58 886 910 31 060 826 53 800 228 126 874 948 1 247 769 225

Ārvalstu finanšu palīdzība 91 228 125 99 074 643 1 473 848 508 360 228 199 1 705 329 1 528 114 27 028 218 480 294 528 2 534 935 665

1 3 059 907 4 543 153 94 873 479 12 335 658 121 107 68 849 44 714 900 159 717 053

2 7 038 285 10 258 070 70 733 218 40 396 880 79 632 533 806 30 783 080 159 822 971

3 7 529 550 6 814 488 154 595 428 18 571 223 224 596 366 779 23 913 706 212 015 771

4 7 643 597 6 287 678 135 882 033 24 647 236 220 806 362 219 26 781 169 201 824 737

5 7 299 871 6 031 010 63 382 020 28 725 834 151 524 584 376 27 259 715 133 434 350

6 7 491 749 9 201 189 71 129 300 32 765 581 154 125 286 365 54 703 793 175 732 101

7 7 654 243 8 190 809 79 885 006 23 073 296 91 606 1 467 833 41 537 667 161 900 458

9 6 832 181 7 913 372 81 335 596 25 142 525 123 231 4 215 247 30 977 581 156 539 733

10 7 397 599 10 829 819 176 663 832 32 448 092 188 380 178 730 5 650 051 53 901 555 287 258 057

11 7 963 553 7 700 779 107 734 135 31 261 198 124 946 7 908 1 807 242 24 025 679 180 625 439

12 14 000 401 14 611 902 317 803 362 63 849 641 131 604 10 516 5 322 140 66 195 146 481 924 713

Kopā 1 945 560 685 1 339 275 946 4 067 829 831 472 678 859 1 165 975 754 672 821 475 380 185 768 132 422 222 2 262 720 910 12 439 471 450

inventārs

Jan 6 473 805 346 405 251 627 1 679 810 421 473 264 590 171 687 71 131 19 308 9 699 835

Feb 2 827 118 92 855 434 913 1 484 352 518 260 480 946 214 526 76 329 6 469 6 135 768

Mar 3 152 055 240 832 363 655 1 322 564 441 901 586 636 178 370 101 646 55 545 6 443 205

Apr 4 695 175 221 482 810 591 1 618 262 678 066 465 441 174 914 87 174 46 312 8 797 417

May 5 612 096 327 434 500 259 1 385 320 475 825 507 596 271 362 78 991 29 389 9 188 273

Jun 2 439 588 450 721 446 695 1 496 265 773 941 461 419 209 957 88 692 35 314 6 402 591

Jul 7 483 308 455 843 346 856 1 447 027 815 248 475 201 183 449 47 287 31 988 11 286 207

Aug 1 120 988 331 722 326 465 1 373 251 540 812 469 500 158 955 56 677 40 437 4 418 808

Sep 5 737 219 1 199 477 450 774 1 359 972 490 610 612 657 192 397 102 957 50 318 10 196 382

Oct 5 692 625 729 735 689 610 1 632 680 776 063 611 380 291 286 136 007 74 457 10 633 843

Nov 7 215 009 1 166 646 947 430 1 325 523 1 055 971 868 931 275 873 183 601 71 007 13 109 991

Dec 26 144 505 4 152 800 2 694 227 2 451 551 2 458 254 1 189 965 631 923 380 719 294 107 40 398 051

Jan 8,24% 3,57% 3,05% 9,04% 4,46% 3,78% 5,81% 5,04% 2,56% 7,10%

Feb 3,60% 0,96% 5,26% 7,99% 5,49% 6,88% 7,26% 5,41% 0,86% 4,49%

Mar 4,01% 2,48% 4,40% 7,12% 4,68% 8,39% 6,04% 7,20% 7,36% 4,71%

Apr 5,97% 2,28% 9,81% 8,71% 7,18% 6,65% 5,92% 6,18% 6,14% 6,44%

May 7,14% 3,37% 6,05% 7,46% 5,04% 7,26% 9,18% 5,60% 3,89% 6,72%

Jun 3,10% 4,64% 5,41% 8,05% 8,19% 6,60% 7,11% 6,28% 4,68% 4,68%

Jul 9,52% 4,69% 4,20% 7,79% 8,63% 6,79% 6,21% 3,35% 4,24% 8,26%

Aug 1,43% 3,41% 3,95% 7,39% 5,73% 6,71% 5,38% 4,02% 5,36% 3,23%

Sep 7,30% 12,35% 5,46% 7,32% 5,19% 8,76% 6,51% 7,30% 6,67% 7,46%

Oct 7,24% 7,51% 8,35% 8,79% 8,22% 8,74% 9,86% 9,64% 9,87% 7,78%

Nov 9,18% 12,01% 11,47% 7,14% 11,18% 12,42% 9,34% 13,01% 9,41% 9,59%

Dec 33,27% 42,74% 32,61% 13,20% 26,02% 17,01% 21,39% 26,98% 38,97% 29,55%

EUR

%

mēn. \ gads 2014 2015 2016 2017 2018 2019 2020 2021 2022 2023 2024 2025

Jan 8,0% 7,9% 7,2% 7,1% 7,5% 7,9% 6,8% 6,1% 6,4% 8,0% 7,8% 8,0%

Feb 7,3% 8,9% 8,3% 9,6% 7,7% 8,4% 7,7% 7,3% 7,1% 7,4% 8,9% 7,5%

Mar 7,2% 8,4% 8,3% 7,6% 8,0% 8,1% 7,0% 7,5% 6,9% 8,9% 6,8% 7,3%

Apr 7,8% 7,9% 7,5% 7,4% 7,5% 7,1% 7,4% 7,3% 6,6% 7,7% 7,1% 7,2%

May 7,8% 7,3% 6,4% 7,6% 7,6% 7,7% 8,5% 7,3% 7,0% 7,2% 7,8% 7,4%

Jun 8,6% 8,8% 8,9% 7,7% 7,7% 7,2% 7,3% 6,9% 7,4% 7,3% 6,7% 6,5%

Jul 8,4% 8,5% 7,7% 7,8% 8,5% 7,5% 7,3% 7,8% 8,2% 8,1% 8,0% 8,6%

Aug 7,3% 7,0% 7,3% 6,8% 7,4% 7,5% 7,3% 6,5% 6,8% 8,4% 7,3% 7,2%

Sep 7,3% 7,4% 7,8% 7,5% 7,0% 6,6% 7,2% 7,9% 7,4% 7,0% 7,3% 6,7%

Oct 8,5% 7,1% 8,1% 8,1% 7,7% 8,2% 8,1% 7,9% 7,5% 7,3% 8,1% 7,8%

Nov 8,2% 6,4% 9,2% 8,6% 9,1% 8,1% 7,9% 9,8% 8,1% 4,6% 8,8% 8,9%

Dec 13,6% 14,4% 13,2% 14,2% 14,4% 15,6% 17,7% 17,7% 20,5% 18,1% 15,5% 16,9%

